Turen over Tasmanhavet var beregnet til 14 timer og for å ankomme Christchurch, den viktigste byen på Sørøya på New Zealand, i morgentimene valgte han å fly om natten. Distansen, 2 600 km var bare litt over halve distansen mellom Hawaii og Fiji. Ved ankomsten i Christchurch hadde 3 000 mennesker møtt frem og skolebarna hadde fått fri for dagen. Evenementet ble også kringkastet med en direkte sending fra landingen.